**Cadoul perfect**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din vremuri de demult, apuse, neuitate,

Dintr-o trăire sfântă, dulce solemnitate

Fost trăitor în Rai și renegat de Duh

Suflet orbecăind adesea prin văzduh.

Un Om își plânge viața, pierdutul Paradis

De mii de ani fiind un chinuit proscris

Și într-o rugă vie, mereu neîntreruptă

Cu demoni și cu patimi în permanentă luptă.

Adamul cel dintâi, fatalul păcătos

Cel ce s-a lepădat de Dumnezeu Hristos

Trăiește acum în noi, așa cum s-a prezis

Cu toată slăbiciunea și tot ce-i interzis.

Fiu neascultător, de-a lungul și de-a latul

Împrăștiind voit pe-ntreg pământ păcatul

Vei înțelege oare, cândva, în astă viață

Să nu fii neclintit, cu sufletul de gheață?

Să ai acea căldură, să plângi ce ai pierdut

Să te împaci cu toți, să nu fii iar căzut

S-ajungi să fii un dar lui Dumnezeu cel bun

Un glob de aur sfânt din bradul de Crăciun.